title: Direktiva 2002/51/EZ Europskog parlamenta i Vijeća od 19. srpnja 2002. o sniženju razine emisija onečišćujućih tvari iz motornih vozila na dva ili tri kotača i izmjeni Direktive 97/24/EZ  Tekst značajan za EGP

text:
               07/Sv. 004

               HR

               Službeni list Europske unije

               64

         32002L0051

               L 252/20

               SLUŽBENI LIST EUROPSKE UNIJE

               19.07.2002.

      DIREKTIVA 2002/51/EZ EUROPSKOG PARLAMENTA I VIJEĆA

   od 19. srpnja 2002.
   o sniženju razine emisija onečišćujućih tvari iz motornih vozila na dva ili tri kotača i izmjeni Direktive 97/24/EZ
   (Tekst značajan za EGP)
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 95.,
   uzimajući u obzir prijedlog Komisije (1),
   uzimajući u obzir mišljenje Gospodarskog i socijalnog odbora (2),
   u skladu s postupkom utvrđenim u članku 251. Ugovora (3), u svjetlu zajedničkog teksta koji je 1. svibnja 2002. odobrio Odbor za mirenje,
   budući da:

               (1)

               Peti akcijski program Europske zajednice o zaštiti okoliša, čiji su opći pristup odobrili Vijeće u svojoj Rezoluciji Vijeća i predstavnici vlada država članica, koji su se 1. veljače 1993. sastali u Vijeću (4), predviđa poduzimanje dodatnih napora za znatno snižavanje sadašnje razine emisija onečišćujućih tvari iz motornih vozila.

               (2)

               Direktiva 97/24/EZ Europskog parlamenta i Vijeća od 17. lipnja 1997. o pojedinim sastavnim dijelovima i značajkama motornih vozila na dva ili tri kotača (5) jedna je od zasebnih direktiva u okviru homologacijskog postupka propisanog Direktivom Vijeća 92/61/EEZ od 30. lipnja 1992. o homologaciji tipa motornih vozila na dva ili tri kotača (6).

               (3)

               Na temelju članka 5. Direktive 97/24/EZ od Komisije se zahtijeva da u roku 24 mjeseca od dana donošenja ove Direktive Europskom parlamentu i Vijeću dostavi prijedlog pripremljen na temelju istraživanja i procjene troškova i koristi koji proizlaze iz primjene strožih graničnih vrijednosti, kojima će se odrediti sljedeća faza tijekom koje će se donijeti mjere namijenjene daljnjem postroživanju graničnih vrijednosti onečišćujućih tvari iz dotičnih vozila. Takve mjere ograničene su na motocikle s obzirom na to da je sljedeća faza uvođenja strožih graničnih vrijednosti za mopede, koja će se početi primjenjivati od 17. lipnja 2002., već predviđena Direktivom 97/24/EZ.

               (4)

               Na temelju ocjene tehničke izvedivosti i troškovne učinkovitosti definiran je samo jedan niz novih graničnih vrijednosti koje odgovaraju ispitivanju tipa I. i vrijede za sve motocikle od 2003. te odgovaraju sniženju od 60 % za ugljikovodike i ugljikov monoksid za četverotaktne motocikle, odnosno sniženju od 70 % za ugljikovodike i 30 % za ugljikov monoksid za dvotaktne motocikle. Što se tiče četverotaktnih motocikala, s predviđenim tehnologijama daljnja sniženja dušičnih oksida ocjenjuju se neizvedivima. U vezi s dvotaktnim motociklima, primjena napredne tehnologije izravnog ubrizgavanja, koja pruža najbolje mogućnosti za sniženje emisija ugljikovog monoksida i ugljikovodika, nužno je povezana s umjerenim porastom granice za dušikove okside u odnosu na sadašnje granične vrijednosti, čime bi se ta granica izjednačila s granicom za četverotaktne motocikle. Na temelju popisa emisija, koji potvrđuje zanemarivi udio motocikala u ukupnoj emisiji dušičnih oksida u cestovnom prometu, to se smatra prihvatljivim.

               (5)

               U svjetlu posebnih značajki i uporabe određenih kategorija vozila poznatih kao motocikli „enduro” i „trial” te imajući u vidu njihov vrlo mali doprinos ukupnim emisijama, što je posljedica malog broja takvih vozila koji se svake godine proda u Europi, trebalo bi odobriti privremeno izuzeće u pogledu početka primjene novih granica u 2003., čime bi se proizvođačima omogućilo uvođenje odgovarajuće tehnologije.

               (6)

               Inspekcijski nadzor i održavanje smatraju se bitnima za osiguravanje razine emisija novih vozila koja ne prelazi dopuštene razine za vozila u prometu. U tom smislu te u skladu s odredbama koje se odnose na osobne automobile, zahtjeve za ispitivanje tipa II., a posebno graničnu vrijednost obujamskog postotka ugljikovog monoksida od 4,5 %, trebalo bi zamijeniti obvezom mjerenja i bilježenja potrebnih podataka u svrhu tehničkih pregleda.

               (7)

               Tricikli i četverocikli opremljeni su motorima s vanjskim izvorom paljenja ili motorima s kompresijskim paljenjem (dizelski motori); u skladu s graničnim vrijednostima emisija za osobne automobile, za svaku se kategoriju zahtijeva zaseban niz graničnih vrijednosti. U tom pogledu, ubuduće će trebati posvetiti pažnju pitanju emisija krutih čestica.

               (8)

               Značajke referentnih goriva koja se koriste za ispitivanje emisija trebalo bi uskladiti s onima koje se primjenjuju na osobne automobile tako da odražavaju izmjene specifikacija komercijalnoga goriva u skladu sa zakonodavstvom Zajednice o kvaliteti benzina i dizelskih goriva.

               (9)

               Državama članicama trebalo bi dopustiti da pomoću poreznih poticaja ubrzaju stavljanje na tržište vozila koja ispunjavaju zahtjeve prihvaćene na razini Zajednice i da na temelju obveznih vrijednosti emisija promiču ekološki naprednije tehnologije; takvi bi poticaji trebali ispuniti određene uvjete čiji je cilj izbjeći poremećaje na unutarnjem tržištu; ova Direktiva ne utječe na pravo država članica da uključuju emisije onečišćujućih i drugih tvari u osnovu za izračun poreza na cestovni prijevoz za vozila na dva ili tri kotača.

               (10)

               U skladu s Ugovorom države članice mogu, između ostalog, ponuditi porezne ili financijske poticaje za naknadno usklađivanje starijih motornih vozila na dva ili tri kotača, ako ona time zadovoljavaju granične vrijednosti iz ove Direktive ili ranije verzije Direktive 97/24/EZ.

               (11)

               Potrebno je uvesti novi ciklus homologacijskih ispitivanja koji će omogućiti reprezentativniju procjenu performansi u smislu emisija u ispitnim uvjetima koji više nalikuju onima s kojima se susreću vozila u prometu, a koji će u obzir uzeti razliku u obrascima vožnje između malih i velikih motocikala. U tijeku je dodatni istraživački rad na potpori uvođenju novog znanstveno utemeljenog ispitnog ciklusa.

               (12)

               Od 2006. potrebno je uspostaviti daljnju fazu obveznih ograničenja emisija koja će obuhvaćati daljnja znatna smanjenja graničnih vrijednosti u odnosu na one utvrđene za 2003.

               (13)

               Kako bi se osigurala usklađenost s graničnim vrijednostima emisija, od 1. siječnja 2006. potrebno je uvesti ispitivanja usklađenosti motornih vozila na dva ili tri kotača u prometu (ispitivanja vozila u prometu). Od 1. siječnja 2006. potrebno je uvesti posebne zahtjeve za ispravan rad uređaja za nadzor emisija tijekom uobičajenog životnog vijeka motornih vozila na dva ili tri kotača do 30 000 prijeđenih kilometara.

               (14)

               Treba osigurati i da radni uvjeti motornih vozila na dva ili tri kotača u prometu odgovaraju postavkama za ispitni ciklus i da se pritom ne koriste poremećajni uređaji ili druga rješenja s premošćivanjem.

               (15)

               Kako udio CO2 koji proizvode motorna vozila na dva ili tri kotača u ukupnoj emisiji iz prometa neprestano raste, trebalo bi što prije utvrditi emisije CO2 i/ili potrošnju goriva za motorna vozila na dva ili tri kotača te ih uključiti u strategiju Zajednice za smanjenje emisija CO2 u cestovnom prometu.

               (16)

               S obzirom na svjetsko tržište motocikala i sličnih problema u vezi s kakvoćom zraka u cijelom svijetu, vrijedi ulagati napore za uspostavu usklađenog ispitnog ciklusa. Treba napomenuti da će Komisija nastaviti ulagati napore kako bi se takvo usklađivanje ispitnog ciklusa sa svim drugim zainteresiranim stranama na drugim tržištima čim prije okončalo. Svjetski ispitni ciklus motocikala u pogledu emisija koji trenutačno u Ženevi razrađuje radna skupina 29. Gospodarske komisije UN-a za Europu predstavlja dobru polaznu osnovu. Bilo bi primjereno u drugoj fazi u 2006. uvesti takav novi svjetski ispitni ciklus kao alternativu homologacijskom postupku. Nakon što postane opće prihvaćen, taj novi ispitni ciklus mogao bi postati redovita osnova za homologaciju tipa za sve daljnje faze smanjenja emisija.

               (17)

               Budući da cilj predloženih mjera, tj. smanjenje razine emisija onečišćujućih tvari iz motornih vozila na dva ili tri kotača, države članice ne mogu dostatno ostvariti nego ih se zbog njihovog opsega i učinaka može na bolji način ostvariti na razini Zajednice, Zajednica može donijeti mjere u skladu s načelom supsidijarnosti kako je određeno u članku 5. Ugovora. U skladu s načelom proporcionalnosti određenim u tom članku, ova Direktiva ne prelazi ono što je potrebno za ostvarivanje tog cilja.

               (18)

               Direktivu 97/24/EZ treba izmijeniti na odgovarajući način,

         DONIJELI SU OVU DIREKTIVU:
   Članak 1.
   Cilj je ove Direktive smanjiti razinu emisija onečišćujućih tvari iz motornih vozila na dva ili tri kotača određivanjem strožih graničnih vrijednosti za takve emisije.
   Članak 2.
   1.   S učinkom od 1. travnja 2003., nijedna država članica ne smije, u vezi s mjerama koje treba poduzeti protiv onečišćenja zraka:

               (a)

               odbiti dodijeliti EZ homologaciju tipa u skladu s člankom 4. stavkom 1. Direktive 92/61/EEZ; ili

               (b)

               zabraniti registraciju, prodaju ili stavljanje u uporabu vozila,

         ako su mjere koje treba poduzeti protiv onečišćenja zraka u skladu sa zahtjevima Direktive 97/24/EZ.
   2.   S učinkom od 1. travnja 2003. države članice dužne su svakom tipu vozila koji nije u skladu s odredbama Direktive 97/24/EZ odbiti dodijeliti EZ homologaciju tipa u skladu s člankom 4. stavkom 1. Direktive 92/61/EEZ zbog razloga povezanih s mjerama koje treba poduzeti protiv onečišćenja zraka.
   Za ispitivanje tipa I. koriste se granične vrijednosti prikazane u retku A tablice u poglavlju 5. Priloga II. odjeljka 2.2.1.1.5. Direktive 97/24/EZ.
   3.   S učinkom od 1. srpnja 2004. države članice:

               (a)

               smatraju nevažećim potvrde o sukladnosti koje su priložene novim vozilima u skladu s Direktivom 92/61/EEZ; i

               (b)

               odbijaju registraciju, prodaju ili stavljanje u uporabu novih vozila kojima nije priložena potvrda o sukladnosti u skladu s Direktivom 92/61/EEZ,

         zbog razloga povezanih s mjerama koje treba poduzeti protiv onečišćenja zraka ako vozila nisu u skladu s odredbama Direktive 97/24/EZ.
   Za ispitivanje tipa I. za mopede koriste se granične vrijednosti prikazane u drugom retku tablice u poglavlju 5. Priloga I. odjeljka 2.2.1.1.3. Direktive 97/24/EZ.
   Za ispitivanje tipa I. za motocikle i tricikle koriste se granične vrijednosti prikazane u retku A tablice u poglavlju 5. Priloga II. odjeljka 2.2.1.1.5. Direktive 97/24/EZ.
   4.   U skladu s Direktivom 92/61/EEZ, za motocikle na dva kotača „trial” i „enduro” datum određen u stavku 2. je 1. siječnja 2004., a datum određen u stavku 3. je 1. srpnja 2005.
   Motocikli „trial” definirani su kao vozila sa sljedećim značajkama:

               (a)

               Najveća visina sjedala: 700 mm;

               (b)

               Najmanja udaljenost donjeg ruba od tla: 280 mm;

               (c)

               Najveća zapremina spremnika za gorivo: 41 l;

               (d)

               Najmanji ukupni prijenosni omjer u najvišem stupnju prijenosa (primarni prijenosni omjer × prijenosni omjer mjenjača × prijenosni omjer pogonske osovine) od 7,5.

         Motocikli „enduro” definirani su kao vozila sa sljedećim značajkama:

               (a)

               Najveća visina sjedala: 900 mm;

               (b)

               Najmanja udaljenost donjeg ruba od tla: 310 mm;

               (c)

               Najmanji ukupni prijenosni omjer u najvišem stupnju prijenosa (primarni prijenosni omjer × prijenosni omjer mjenjača × prijenosni omjer pogonske osovine) od 6,0.

         Članak 3.
   1.   S učinkom od 1. siječnja 2006. države članice odbijaju dodijeliti EZ homologaciju tipa u skladu s člankom 4. stavkom 1. Direktive 92/61/EEZ novom tipu vozila zbog razloga povezanih s mjerama koje treba poduzeti protiv onečišćenja zraka ako tip vozila nije u skladu s odredbama Direktive 97/24/EZ.
   Za ispitivanje tipa I. koriste se granične vrijednosti prikazane u retku B tablice u poglavlju 5. Priloga II. odjeljka 2.2.1.1.5. Direktive 97/24/EZ.
   2.   S učinkom od 1. siječnja 2007. države članice:

               (a)

               smatraju nevažećim potvrde o sukladnosti koje su priložene novim vozilima u skladu s Direktivom 92/61/EEZ; i

               (b)

               odbijaju registraciju, prodaju ili stavljanje u uporabu novih vozila kojima nije priložena potvrda o sukladnosti u skladu s Direktivom 92/61/EEZ,

         zbog razloga povezanih s mjerama koje treba poduzeti protiv onečišćenja zraka ako vozila nisu u skladu s odredbama Direktive 97/24/EZ.
   Za ispitivanje tipa I. koriste se granične vrijednosti prikazane u retku B tablice u poglavlju 5. Priloga II. odjeljka 2.2.1.1.5. Direktive 97/24/EZ.
   Za tipove vozila kojih se godišnje ne proda više od 5 000 jedinica u Europskoj uniji vrijedi datum 1. siječnja 2008.
   Članak 4.
   1.   Države članice mogu predvidjeti porezne poticaje samo za vozila koja su u skladu s Direktivom 97/24/EZ. Takvi poticaji ispunjavaju jedan od sljedećih uvjeta:

               (a)

               vrijede za sva nova vozila stavljena u prodaju na tržištu države članice koja unaprijed ispunjavaju obvezne granične vrijednosti prikazane u retku A tablice u poglavlju 5. Priloga II. odjeljka 2.2.1.1.5. Direktive 97/24/EZ. Ukidaju se početkom obvezne primjene graničnih vrijednosti emisija utvrđenih u članku 2. stavku 3. za nova vozila; ili

               (b)

               vrijede za sva nova vozila stavljena u prodaju na tržištu države članice koja unaprijed ispunjavaju obvezne granične vrijednosti prikazane u retku B tablice u poglavlju 5. Priloga II. odjeljka 2.2.1.1.5. Direktive 97/24/EZ. Ukidaju se na dan početka obvezne primjene graničnih vrijednosti emisija utvrđenih u članku 2. stavku 3. ove Direktive za nova vozila.

         2.   Za sve tipove vozila iz stavka 1. iznos poreznih poticaja manji je od iznosa dodatnih troškova nabave i ugradnje u vozilo tehničkih rješenja kojima se postiže sukladnost s vrijednostima utvrđenima u retku A ili B tablice u poglavlju 5. Priloga II. odjeljka 2.2.1.1.5. Direktive 97/24/EZ.
   3.   Komisiju se pravodobno obavješćuje o planovima uvođenja ili izmjene poreznih poticaja iz stavka 1. kako bi ona o tome mogla dostaviti svoje primjedbe.
   Članak 5.
   Od 1. siječnja 2006. homologacijom tipa se potvrđuje ispravno djelovanje uređaja za nadzor emisija tijekom uobičajenog životnog vijeka motornih vozila na dva ili tri kotača za sve nove tipove vozila te od 1. siječnja 2007. za sve tipove vozila s manje od 30 000 prijeđenih kilometara. U tu svrhu, Komisija do 31. prosinca 2002. Europskom parlamentu i Vijeću dostavlja prijedlog u kojem će definirati „uobičajeni životni vijek” i uvesti dodatne odredbe. U svojoj analizi troškova i koristi Komisija posebnu pozornost obraća na učinke svojih prijedloga na mala i srednja poduzeća.
   Članak 6.
   1.   Od 1. siječnja 2006. za homologaciju novih tipova motornih vozila na dva ili tri kotača, odnosno od 1. siječnja 2007. za homologaciju svih tipova vozila potrebno je potvrditi i ispravno djelovanje uređaja za nadzor emisija tijekom uobičajenog životnog vijeka vozila u uobičajenim uvjetima uporabe (sukladnost ispravno održavanih i korištenih vozila u prometu).
   2.   U tu svrhu, Komisija Europskom parlamentu i Vijeću dostavlja prijedlog u kojem definira „uobičajeni životni vijek” i utvrđuje dodatne odredbe. Kad je to potrebno, te odredbe, među ostalim, sadržavaju:

               —

               kriterije za obavljanje provjera,

               —

               kriterije za izbor vozila koja se trebaju ispitati,

               —

               kriterije za obavljanje ispitivanja,

               —

               pravila za otklanjanje mogućih pogrešaka,

               —

               kriterij kad je vlasnik/imatelj vozila oslobođen plaćanja troškova.

         U svojoj analizi troškova i koristi Komisija posebnu pozornost obraća na učinke svojih prijedloga na mala i srednja poduzeća.
   Članak 7.
   1.   S učinkom od 1. siječnja 2006. države članice ne smiju više dodjeljivati EZ homologaciju tipa te moraju odbiti nacionalnu homologaciju tipa za motorna vozila na dva ili tri kotača ako njihova emisija CO2 i potrošnja goriva nisu utvrđeni u skladu s odgovarajućim odredbama.
   2.   S učinkom od 1. siječnja 2007. države članice:

               —

               smatraju nevažećima potvrde o sukladnosti koje su u skladu s Direktivom 92/61/EEZ priložene novim motornim vozilima na dva kotača s radnom zapremninom motora iznad 150 cm3, i

               —

               odbijaju registraciju, prodaju ili stavljanje u uporabu novih vozila kojima nije priložena potvrda o sukladnosti u skladu s Direktivom 92/61/EEZ,

         ako njihova emisija CO2 i potrošnja goriva nisu utvrđeni u skladu s odgovarajućim odredbama.
   Članak 8.
   1.   Komisija razmatra daljnje postroživanje emisijskih standarda za vozila koja spadaju u područje primjene ove Direktive, uzimajući u obzir:

               (a)

               tehnički razvoj u području tehnologija nadzora emisija i tehničku i ekonomsku izvedivost s obzirom na njihovu primjenu na motocikle, kao i njihovu primjenu na različitim tržištima na kojima se tim vozilima trguje;

               (b)

               napredak u razvoju reprezentativnijeg ispitnog ciklusa za motocikle koji otklanja trenutačna ograničenja sadašnjeg ispitnog ciklusa, kao što su pokretanje hladnog motora i uvjeti vožnje velikom brzinom;

               (c)

               mogućnost usklađivanja ispitnog ciklusa na svjetskoj razini;

               (d)

               međupovezanost graničnih vrijednosti između sadašnjeg i novog ispitnog ciklusa;

               (e)

               dodatni rad na emisijama krutih čestica i pitanju emisija krutih čestica iz motora s kompresijskim paljenjem i motora s vanjskim izvorom paljenja;

               (f)

               sadašnji rad na trajnosti i sukladnosti vozila u uporabi;

               (g)

               daljnji rad pokretanja hladnog motora, ugrađeni sustav dijagnostike (OBD) i emisije isparavanjem;

               (h)

               sadašnji rad na zamjenskim katalizatorima;

               (i)

               gospodarski učinak na proizvodnju u malim serijama i na male proizvođače.

         Nadalje, Komisija će razviti metodologiju mjerenja emisija CO2, koje su specifične za motorna vozila na dva ili tri kotača.
   2.   Komisija najkasnije do 31. prosinca 2002. Odboru za prilagodbu tehničkom napretku dostavlja prijedlog predviđene ispitne metode za mjerenje emisija krutih čestica u skladu s rezultatima studija predviđenih u stavku 1. točki (e) koja će se od 1. siječnja 2004. primjenjivati na nove homologacije tipa.
   3.   Komisija najkasnije do 31. prosinca 2002. Europskom parlamentu i Vijeću dostavlja prijedlog koji sadrži:

               (a)

               obvezne granične vrijednosti emisija koje će se koristiti za ispitivanja tipa I. za tricikle i četverocikle u drugoj obveznoj fazi nakon 2006. i obvezne granične vrijednosti emisija za emisije krutih čestica u skladu s rezultatima studija predviđenih u stavku 1. točki (e);

               (b)

               obvezu mjerenja specifičnih emisija CO2 pri homologaciji tipa u skladu s člankom 7. Komisija također podnosi odgovarajuće prijedloge za uključivanje motornih vozila na dva ili tri kotača u strategiju Zajednice za smanjenje emisija CO2 iz prometa (sporazum o smanjenju prosječnih emisija CO2, označivanju, poreznim poticajima);

               (c)

               odredbe u vezi s trajnošću koje se u skladu s člankom 5. primjenjuju od 1. siječnja 2006.;

               (d)

               zahtjeve za uvođenje ispitivanja sukladnosti vozila u prometu (ispitivanja vozila u prometu) u homologacijski postupak za motorna vozila s dva ili tri kotača od 1. siječnja 2006., u skladu s člankom 6.;

               (e)

               novi niz graničnih vrijednosti (faza III.) za mopede, uključujući emisije krutih čestica u skladu s rezultatima studija predviđenih u stavku 1. točki (e), čija će primjena započeti 2006. Odredbe o zahtjevima u vezi trajnosti te obveze mjerenja specifičnih emisija CO2 pri homologaciji tipa primjenjivat će se i na mopede.

         4.   Komisija Europskom parlamentu i Vijeću podnosi prijedloge o inspekcijskom nadzoru i održavanju, OBD-u i nadzoru emisija isparavanjem. Komisija također osigurava da se na tržište stavljaju samo zamjenski dijelovi ispušnog sustava te oni za naknadnu ugradnju koji su u skladu s Direktivom 97/24/EZ i ovom Direktivom. Izdavanje homologacija tipa mora biti dostatno provjerljivo, a podaci o izdanim homologacijama tipa moraju se moći brzo, učinkovito i transparentno pronaći i slijediti u europskom informacijskom sustavu.
   5.   Što je moguće prije, a najkasnije nakon što se tehnički razradi svjetski ispitni ciklus, Komisija će predstaviti prijedlog za njegovo uključivanje, kao i novi niz graničnih vrijednosti, uključujući emisije krutih čestica za motore s kompresijskim paljenjem i dvotaktne motore s vanjskim izvorom paljenja. Te granične vrijednosti određuju se u korelaciji s drugom obveznom fazom ove Direktive 2006. (redak B tablice u poglavlju 5. Priloga II. odjeljka 2.2.1.1.5. Direktive 97/24/EZ) kako bi se jamčila ista razina emisija. Ispitni se ciklus uvodi istodobno s tim novim graničnim vrijednostima (redak C treba umetnuti u tablicu u poglavlju 5. Priloga II. odjeljka 2.2.1.1.5. Direktive 97/24/EZ) te predstavlja alternativni homologacijski postupak po izboru proizvođača za drugu obveznu fazu 2006. Kad se prihvati u drugim dijelovima svijeta, novi svjetski ispitni ciklus postat će jedini redoviti homologacijski postupak. U daljnjim fazama smanjenja emisija ispušnih plinova nakon 2006., novi ispitni ciklus s graničnim vrijednostima utemeljenim na tom ciklusu bit će jedini redoviti homologacijski postupak.
   Članak 9.
   Poglavlje 5. Direktive 97/24/EZ izmjenjuje se u skladu s tekstom u Prilogu ovoj Direktivi.
   Članak 10.
   Države članice donose zakone i druge propise potrebne za usklađivanje s ovom Direktivom do 1. travnja 2003. One o tome odmah obavješćuju Komisiju.
   Kada države članice donose ove mjere, te mjere prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   Članak 11.
   Ova Direktiva stupa na snagu na dan objave u Službenom listu Europskih zajednica.
   Članak 12.
   Ova je Direktiva upućena državama članicama.

      Sastavljeno u Bruxellesu 19. srpnja 2002.

            Za Europski parlament

            Predsjednik

         P. COX

            Za Vijeće

            Predsjednik

         T. PEDERSEN

      (1)  SL C 337 E, 28.11.2000., str. 140. i SL C 240 E, 28.8.2001., str. 146.

      (2)  SL C 123, 25.4.2001., str. 22.

      (3)  Mišljenje Europskog parlamenta od 14. veljače 2001. (SL C 276, 1.10.2001., str. 135.), Zajedničko stajalište Vijeća od 13. srpnja 2001. (SL C 301, 26.10.2001., str. 43.) i Odluka Europskog parlamenta od 12. prosinca 2001. Odluka Europskog parlamenta od 30. svibnja 2002. i Odluka Vijeća od 11. lipnja 2002.

      (4)  SL C 138, 17.5.1993., str. 1.

      (5)  SL L 226, 18.8.1997., str. 1.

      (6)  SL L 225, 10.8.1992., str. 72. Direktiva kako je zadnje izmijenjena Direktivom 2000/7/EZ Europskog parlamenta i Vijeća (SL L 106, 3.5.2000., str. 1.).
   PRILOG
   IZMJENE POGLAVLJA 5. DIREKTIVE 97/24/EZ

               1.

               Prilog II. mijenja se kako slijedi:

                           (a)

                           Odjeljak 1.4. zamjenjuje se sljedećim:

                                       „1.4.

                                       ‚Plinovite onečišćujuće tvari’ znači emisije ispušnih plinova ugljikovog monoksida, dušikovih oksida izraženih ekvivalentom dušikovog dioksida (NO2) i ugljikovodika u sljedećim omjerima:

                                                   —

                                                   C1H1,85 za benzin,

                                                   —

                                                   C1H1,86 za dizelsko gorivo.”;

                           (b)

                           dodaju se sljedeći odjeljci:

                                       „1.5.

                                       ‚Poremećajni uređaj’ znači uređaj koji mjeri, detektira ili reagira na radne varijable (npr. brzinu vozila, brzinu vrtnje motora, upotrijebljeni stupanj prijenosa, temperaturu, tlak u usisnom vodu ili neki drugi parametar) za potrebe aktiviranja, moduliranja, usporavanja ili deaktiviranja rada bilo kojeg dijela ili funkcije sustava nadzora emisije tako da se učinkovitost sustava nadzora emisija smanjuje u uvjetima uobičajene uporabe vozila, osim ako je uporaba takvog uređaja u znatnoj mjeri uključena u vrijedeći ispitni postupak homologacije tipa emisija.

                                       1.6.

                                       ‚Iracionalna strategija za smanjenje emisija’ znači svaka strategija ili mjera koja pri uporabi vozila pod uobičajenim uvjetima smanjuje učinkovitost sustava nadzora emisija na razinu koja je niža od one predviđene vrijedećim ispitnim postupkom za nadzor emisija.”;

                           (c)

                           Odjeljak 2.2.1.1. zamjenjuje se sljedećim:

                              Ispitivanje tipa I. (provjera prosječne vrijednosti emisija iz ispušne cijevi u gusto naseljenom gradskom području).
                           2.2.1.1.1.   Ispitivanje se provodi prema postupku opisanom u Dodatku 1. Za prikupljanje i analizu plinovitih onečišćujućih tvari upotrebljavaju se niže propisane metode.
                           2.2.1.1.2.   Slika 1.2.2. prikazuje radni proces za ispitivanje tipa I.
                           2.2.1.1.3.   Vozilo se postavlja na dinamometar s valjcima opremljen napravama za simuliranje opterećenja i inercije.
                           2.2.1.1.4.   Tijekom ispitivanja ispušni se plinovi razrjeđuju, a razmjerni uzorak pohranjuje u jednu ili više vreća. Ispušni plinovi ispitivanog vozila razrjeđuju se, uzorkuju i analiziraju prema niže opisanom postupku te se mjeri ukupni volumen razrijeđenih ispušnih plinova.

                              Slika 1.2.2.

                           Dijagram toka za ispitivanje tipa I.

                           Uzimajući u obzir zahtjeve iz odjeljka 2.2.1.1.6., ispitivanje se mora ponoviti tri puta. Mase plinovitih emisija dobivene prilikom svakog ispitivanja moraju biti manje od niže prikazanih graničnih vrijednosti (retci A za 2003. i retci B za 2006.):

                                       Razred

                                       Masa ugljikovog monoksida (CO)

                                       Masa ugljikovodika (HC)

                                       Masa dušikovih oksida (NOx)

                                       L1

                                       (g/km)

                                       L2

                                       (g/km)

                                       L3

                                       (g/km)

                                       Granične vrijednosti za motocikle (na dva kotača) za homologaciju tipa i sukladnost proizvodnje

                                       A (2003.)

                                       I (< 150 cm3)

                                       5,5

                                       1,2

                                       0,3

                                       II (≥ 150 cm3)

                                       5,5

                                       1,0

                                       0,3

                                       B (2006.)

                                       I (< 150 cm3)
                                       (UDC hladan) (1)

                                       2,0

                                       0,8

                                       0,15

                                       II (≥ 150 cm3)
                                       (UDC + EUD hladan) (2)

                                       2,0

                                       0,3

                                       0,15

                                       Granične vrijednosti za tricikle i četverocikle za homologaciju tipa i sukladnost proizvodnje (vanjski izvor paljenja)

                                       A (2003.)

                                       svi

                                       7,0

                                       1,5

                                       0,4

                                       Granične vrijednosti za tricikle i četverocikle za homologaciju tipa i sukladnost proizvodnje (kompresijsko paljenje)

                                       A (2003.)

                                       svi

                                       2,0

                                       1,0

                                       0,65

                                       (*) Potrebne tehničke izmjene u vezi s Dodatkom 1. i poddodacima 1. i 4. Priloga II. poglavlja 5. ove Direktive donose se najkasnije do 1. listopada 2002. u skladu s postupkom Odbora za prilagodbu tehničkom napretku direktiva o uklanjanju tehničkih zapreka trgovini u području motornih vozila, na temelju članka 13. Direktive Vijeća 70/156/EEZ od 6. veljače 1970. o usklađivanju zakonodavstva država članica u odnosu na homologaciju tipa motornih vozila i njihovih prikolica (SL L 42, 23.2.1970., str. 1.).

                                       2.2.1.1.5.1.

                                       Neovisno o zahtjevima iz odjeljka 2.2.1.1.5., za svaku onečišćujuću tvar ili kombinaciju onečišćujućih tvari jedna od triju dobivenih masa može prekoračiti propisanu graničnu vrijednost za najviše 10 % ako je aritmetička sredina svih triju rezultata niža od propisane granične vrijednosti. Kad više od jedne onečišćujuće tvari prekorači propisane granične vrijednosti, nije bitno događa li se to u istom ispitivanju ili različitim ispitivanjima.

                                       2.2.1.1.5.2.

                                       Pri ispitivanjima sukladnosti s graničnim vrijednostima u retcima B za 2006. za motocikle čija najveća dopuštena brzina iznosi 110 km/h, najveća brzina u izvangradskom ciklusu vožnje ograničena je na 90 km/h.

                                 Broj ispitivanja propisan u odjeljku 2.2.1.1.5. smanjuje se u niže određenim uvjetima kada je V1 rezultat prvog ispitivanja, a V2 rezultat drugog ispitivanja za svaku onečišćujuću tvar.

                                       2.2.1.1.6.1.

                                       Ako je rezultat dobiven za svaku onečišćujuću tvar manji od ili jednak 0,70 L (tj. V1 ≤ 0,70 L), provodi se samo jedno ispitivanje.

                                       2.2.1.1.6.2.

                                       Ako zahtjev iz odjeljka 2.2.1.1.6.1. nije ispunjen, provode se samo dva ispitivanja ako su za svaku onečišćujuću tvar ispunjeni sljedeći zahtjevi:

                                                   V1 ≤ 0,85 L i V1 + V2 ≤ 1,7 L i V2 ≤ L.”;

                           (d)

                           tablice I. i II. u odjeljku 2.2. brišu se;

                           (e)

                           odjeljak 2.2.1.2. zamjenjuje se sljedećim:
                           Ispitivanje tipa II. (ispitivanje emisije ugljikovog monoksida pri brzini vrtnje u praznom hodu) i podaci o emisijama potrebni za tehnički pregled.

                                       2.2.1.2.1.

                                       Ovaj se zahtjev primjenjuje za sva vozila s motorom s vanjskim izvorom paljenja za koja je, u skladu s ovom Direktivom, zatražena EZ homologacija tipa.

                                       2.2.1.2.2.

                                       Kod ispitivanja u skladu s Dodatkom 2. (ispitivanje tipa II.) pri uobičajenoj brzini vrtnje u praznom hodu:

                                                   —

                                                   bilježi se obujamski sadržaj ugljikovog monoksida u ispušnim plinovima,

                                                   —

                                                   mora se bilježiti brzina vrtnje motora tijekom ispitivanja, uključujući moguća dopuštena odstupanja.

                                       2.2.1.2.3.

                                       Kod ispitivanja pri ‚povišenoj brzini vrtnje u praznom hodu’ (tj. >
                                             2 000 min - 1):

                                                   —

                                                   bilježi se obujamski sadržaj ugljikovog monoksida u ispušnim plinovima;

                                                   —

                                                   mora se bilježiti brzina vrtnje motora tijekom ispitivanja, uključujući moguća dopuštena odstupanja.

                                       2.2.1.2.4.

                                       U vrijeme ispitivanja mora se mjeriti i bilježiti temperatura ulja u motoru.

                                       2.2.1.2.5.

                                       Zabilježeni podaci dopunjuju se u odgovarajućim odjeljcima dokumenta navedenih u Prilogu VII. Direktivi 92/61/EEZ.”;

                           (f)

                           dodaje se sljedeći odjeljak:
                           Zabranjena je uporaba poremećajnog uređaja i/ili iracionalne strategije nadzora emisija.
                           2.3.1.   Uređaj, funkcija, sustav ili mjera za nadzor upravljanja motorom može se ugraditi u vozilo ako:

                                       —

                                       se aktivira samo radi zaštite motora, pokretanja hladnog motora ili zagrijavanja, ili

                                       —

                                       se aktivira samo radi sigurnog rada motora ili strategija sigurnog i prinudnog pogona vozila.

                                 2.3.2.   Uporaba uređaja, funkcije, sustava ili mjere za nadzor upravljanja motorom koja za posljedicu ima uporabu strategije za nadzor upravljanja motorom koja se razlikuje od one koja se obično upotrebljava tijekom primijenjenih ciklusa ispitivanja emisija ili je u odnosu na nju preinačena, dopuštena je ako se u skladu sa zahtjevima iz odjeljka 2.3.3. u potpunosti dokaže da ta mjera ne smanjuje učinkovitost sustava nadzora emisija. U svim drugim slučajevima takvi uređaji smatraju se poremećajnim uređajem.
                           2.3.3.   Proizvođač mora osigurati opisnu dokumentaciju koja omogućuje uvid u osnovnu konstrukciju sustava i načina na koji on nadzire izlazne veličine bez obzira na to je li upravljanje izravno ili neizravno.

                                       (a)

                                       Službena opisna dokumentacija koja se zajedno sa zahtjevom za homologaciju tipa prilaže tehničkoj službi treba sadržavati puni opis sustava. Ta dokumentacija može se priložiti u sažetom obliku pod uvjetom da pruža dokaz da su svi izlazni podaci koje dopušta matrica dobivena na području nadzora ulaznih podataka za pojedinačne jedinice bili identificirani.
                                       Dokumentacija treba sadržavati i opravdanje za uporabu bilo kojeg uređaja, funkcije, sustava ili mjere za nadzor upravljanja motorom, kao i dodatnu dokumentaciju i podatke o ispitivanju kojima se dokazuje učinak bilo kojeg takvog uređaja ugrađenog u vozilo na emisije ispušnih plinova. Ti se podaci trebaju priložiti dokumentaciji koja se zahtijeva u Prilogu V.

                                       (b)

                                       Dodatnu dokumentaciju koja prikazuje parametre koje je bilo koji uređaj, funkcija, sustav ili mjera za nadzor upravljanja motorom promijenio te granične uvjete u kojima takve mjere djeluju. Dodatna dokumentacija mora obuhvaćati opis logike nadzora sustava za upravljanje gorivom, strategije o određivanju točke početka izgaranja i dodirne točke tijekom svih načina djelovanja. Ta informacija treba ostati strogo povjerljiva te je pohranjuje proizvođač koji je mora dati na uvid u slučaju inspekcijskog nadzora u vrijeme homologacije tipa.”;

                           (g)

                           Odjeljak 3.1.1. zamjenjuje se sljedećim:

                                       „3.1.1.

                                       Na vozilu izabranom iz serije provode se ispitivanja opisana u odjeljku 2.2.1.1. Granične vrijednosti za provjeru sukladnosti proizvodnje navedene su u tablici u odjeljku 2.2.1.1.5.”;

                           (h)

                           prijašnji odjeljak 3.1.1. postaje odjeljak 3.1.2. te se mijenja kako slijedi:

                                       —

                                       riječi „iz tablica I. i II.” zamjenjuju se riječima „iz tablice u odjeljku 2.2.1.1.5.”;

                                       —

                                       riječi „u tablici iz odjeljka 2.2.1.2.2.” zamjenjuju se riječima „u tablici iz odjeljka 2.2.1.1.5.”;

                           (i)

                           Odjeljak 3.1.3. u Dodatku 1. zamjenjuje se sljedećim:

                                       „3.1.3.

                                       Nepropusnost usisnog sustava može se provjeriti kako bi se osiguralo da na miješanje goriva i zraka ne utječe slučajni dotok zraka.”;

                           (j)

                           u odjeljku 5.3.1. u Dodatku 1. posljednja rečenica zamjenjuje se sljedećim:
                           „Prije sakupljanja ispušnih plinova izvode se dva potpuna ciklusa predkondicioniranja.”;

                           (k)

                           Odjeljak 6.1.3. u Dodatku 1. zamjenjuje se sljedećim:

                                       „6.1.3.

                                       Prije početka prvog ciklusa predkondicioniranja na motocikl ili motorni tricikl usmjerava se zapuh zraka promjenljive brzine. Slijede dva potpuna ciklusa tijekom kojih se ne sakupljaju ispušni plinovi. U ventilacijski sustav mora biti ugrađen mehanizam koji nadzire brzina valjka dinamometra tako da je u području rada od 10 km/h do 50 km/h linearna brzina zraka na izlazu iz ventilatora jednaka relativnoj brzini valjka s odstupanjem od ± 10 %. Za brzine valjka manje od 10 km/h brzina zraka može iznositi nula. Presjek izlaznog otvora ventilatora mora imati sljedeće značajke:

                                                   i.

                                                   površina od najmanje 0,4 m2;

                                                   ii.

                                                   donji rub udaljen od tla između 0,15 m i 0,20 m;

                                                   iii.

                                                   udaljenost od prednjeg ruba motocikla ili motornog tricikla između 0,3 m i 0,45 m.”;

                           (l)

                           Odjeljak 6.2.2. u Dodatku 1. zamjenjuje se sljedećim:

                                       „6.2.2.

                                       Početak prvog ciklusa podudara se s početkom uzorkovanja i mjerenja broja okretaja pumpe.”;

                           (m)

                           Odjeljak 7.2.1. u Dodatku 1. zamjenjuje se sljedećim:

                                       „7.2.1.

                                       Nakon dva ciklusa prekondicioniranja (prvi trenutak prvog ciklusa) radnje navedene u odjeljcima od 7.2.2. do 7.2.5. odvijaju se istodobno.”;

                           (n)

                           Odjeljak 7.4. u Dodatku 1. zamjenjuje se sljedećim:
                           „7.4.   Analize

                                       7.4.1.

                                       Ispušni plinovi sakupljeni u vreći moraju se analizirati što prije, a u svakom slučaju najkasnije 20 minuta nakon završetka ispitnog ciklusa.

                                       7.4.2.

                                       Prije analize svakog uzorka mjerno područje analizatora koje se treba koristiti za svaku onečišćujuću tvar mora se pomoću odgovarajućeg nultog plina namjestiti u položaj ništice.

                                       7.4.3.

                                       Potom se analizatori namještaju na umjerne krivulje pomoću referencijskih plinova nazivnih koncentracija između 70 % i 100 % mjerenog područja.

                                       7.4.4.

                                       Potom se ponovno provjeravaju ništice analizatora. Ako očitana vrijednost odstupa za više od 2 % opsega skale od one određene prema postupku utvrđenom u odjeljku 7.4.2., postupak se ponavlja.

                                       7.4.5.

                                       Nakon toga, uzorci se analiziraju.

                                       7.4.6.

                                       Po završetku analize ponovno se uporabom istih plinova provjeravaju položaji ništica i referentnih točaka. Analiza se smatra prihvatljivom ako te vrijednosti ne odstupaju za više od 2 % od onih dobivenih prema odjeljku 7.4.3.

                                       7.4.7.

                                       U svim fazama opisane analize protok i tlak različitih plinova moraju biti jednaki onima zabilježenim prilikom umjeravanja analizatora.

                                       7.4.8.

                                       Vrijednost koja se prihvaća kao koncentracija svake onečišćujuće tvari izmjerene u plinovima je vrijednost očitana na mjernom uređaju nakon stabilizacije.”;

                           (o)

                           odjeljak 2.2. u Dodatku 2. zamjenjuje se sljedećim:

                                       „2.2.

                                       Ispitivanje tipa II. navedeno u odjeljku 2.2.1.2. Priloga II. mora se provesti neposredno nakon ispitivanja tipa I. na motoru pri uobičajenoj i povišenoj brzini vrtnje u praznom hodu.”;

               2.

               Prilog IV. zamjenjuje se sljedećim:„
                  „PRILOG IV.

                     SPECIFIKACIJE ZA REFERENTNO GORIVO (BENZIN)

                  Korišteno referentno gorivo je gorivo opisano u Prilogu IX. odjeljku 1. Direktive 70/220/EEZ.

                     SPECIFIKACIJE ZA REFERENTNO GORIVO (DIZELSKO GORIVO)

                  Korišteno referentno gorivo je gorivo opisano u Prilogu IX. odjeljku 2. Direktive 70/220/EEZ.”
               ”

      (1)  Ispitni ciklus: ECE R 40 (s mjerenjem emisija u svih šest faza ispitivanja – početak uzorkovanja pri T = 0).

      (2)  Ispitni ciklus: ECE R 40 + EUDC (s mjerenjem emisija u svih šest faza ispitivanja – početak uzorkovanja pri T = 0) s najvećom brzinom od 120 km/h.
   (*) Potrebne tehničke izmjene u vezi s Dodatkom 1. i poddodacima 1. i 4. Priloga II. poglavlja 5. ove Direktive donose se najkasnije do 1. listopada 2002. u skladu s postupkom Odbora za prilagodbu tehničkom napretku direktiva o uklanjanju tehničkih zapreka trgovini u području motornih vozila, na temelju članka 13. Direktive Vijeća 70/156/EEZ od 6. veljače 1970. o usklađivanju zakonodavstva država članica u odnosu na homologaciju tipa motornih vozila i njihovih prikolica (SL L 42, 23.2.1970., str. 1.).


title: 80/1274/EEZ: Direktiva Vijeća od 22. prosinca 1980. o izmjeni Direktive 64/432/EEZ o zdravstvenim problemima životinja koji utječu na trgovinu govedima i svinjama unutar Zajednice i Direktive 80/217/EEZ o uvođenju mjera Zajednice za kontrolu klasične svinjske kuge radi pristupanja Grčke

text:
               03/Sv. 013

               HR

               Službeni list Europske unije

               27

         31980L1274

               L 375/75

               SLUŽBENI LIST EUROPSKE UNIJE

               22.12.1980.

      DIREKTIVA VIJEĆA

   od 22. prosinca 1980.
   o izmjeni Direktive 64/432/EEZ o zdravstvenim problemima životinja koji utječu na trgovinu govedima i svinjama unutar Zajednice i Direktive 80/217/EEZ o uvođenju mjera Zajednice za kontrolu klasične svinjske kuge radi pristupanja Grčke
   (80/1274/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Akt o pristupanju iz 1979., a posebno njegov članak 146.,
   uzimajući u obzir prijedlog Komisije,
   budući da se, u skladu s člankom 22. Akta o pristupanju iz 1979., prilagodbe aktima navedenim u Prilogu II. trebaju sastaviti u skladu s uputama izloženim u tom Prilogu; budući da se Direktiva 64/432/EEZ (1), kako je zadnje izmijenjena Direktivom 80/219/EEZ (2), treba u skladu s tim prilagoditi;
   budući da se, štoviše, Direktiva 80/217/EEZ (3) koja je donesena nakon potpisivanja Ugovora o pristupanju valjanog i nakon 1. siječnja 1981., mora prilagoditi kako bi se osiguralo udovoljavanje odredbama Akta o pristupanju,
   DONIJELO JE OVU DIREKTIVU:
   Članak 1.
   Direktiva 64/432/EEZ mijenja se kako slijedi:

               1.

               U Prilogu B točki 12., dodaje se sljedeće slovo:

                           „(j)

                           Grčka:

                                                   Κτηυιατρικόυ Ίυστιτούτον Λοιμωδών καί

                                                   Παρασιτικών Νοσημάτων

                                                   Ίερά όδός 75

                                                   Άθήυαι301.”

               2.

               U Prilogu C točki 9. dodaje se sljedeće slovo:

                           „(j)

                           Grčka:

                                                   Κτηυιατρικόυ Ίυστιτούτον Λοιμωδών καί

                                                   Παρασιτικών Νοσημάτων

                                                   Ίερά όδός 75

                                                   Άθήυαι301.”

               3.

               U Prilogu F, bilješka 4 predloška certifikata I. i bilješka 5 predloška certifikata II., III. i IV. nadopunjava se sljedećim:
               „U Grčkoj:
               Ό Προϊστάμευος τής Κτηνιατρικής Ύπηρεσίας τού σημείου έξόδου.”

         Članak 2.
   Sljedeće se dodaje na popis nacionalnih laboratorija za svinjsku kugu u Prilogu II. Direktivi 80/217/EEZ:
   „Grčka:

                           Κτηυιατρικόυ Ίυστιτούτον Λοιμωδών καί Παρασιτικών Νοσημάτων (Έργαστήριου ίολογίας)

                           Νεαπόλεως 9

                           Άγία Παρασκευή

                           Άττικής.”

         Članak 3.
   Države članice donose potrebne zakone i druge propise kako bi se uskladili s odredbama ove Direktive, u pogledu članka 1. najkasnije do 1. siječnja 1981., a u pogledu članka 2. najkasnije do 1. srpnja 1981. One o tome odmah obavješćuju Komisiju.
   Članak 4.
   Ova je Direktiva upućena državama članicama.

      Sastavljeno u Bruxellesu 22. prosinca 1980.

            Za Vijeće

            Predsjednik

         J. SANTER

      (1)  SL 121, 29.7.1964., str. 1977/64.

      (2)  SL L 47, 21.2.1980., str. 25.

      (3)  SL L 47, 21.2.1980., str. 11.


title: Direktiva Komisije 2005/30/EZ od 22. travnja 2005. o izmjeni, radi prilagodbe tehničkom napretku, direktiva 97/24/EZ i 2002/24/EZ Europskog parlamenta i Vijeća o homologaciji tipa motornih vozila s dva ili s tri kotača  Tekst značajan za EGP

text:
               07/Sv. 007

               HR

               Službeni list Europske unije

               93

         32005L0030

               L 106/17

               SLUŽBENI LIST EUROPSKE UNIJE

               22.04.2005.

      DIREKTIVA KOMISIJE 2005/30/EZ
   od 22. travnja 2005.
   o izmjeni, radi prilagodbe tehničkom napretku, direktiva 97/24/EZ i 2002/24/EZ Europskog parlamenta i Vijeća o homologaciji tipa motornih vozila s dva ili s tri kotača
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu 97/24/EZ Europskog parlamenta i Vijeća od 17. lipnja 1997. o pojedinim sastavnim dijelovima i značajkama motornih vozila na dva ili tri kotača (1), a posebno njezin članak 7.,
   uzimajući u obzir Direktivu 2002/24/EZ Europskog parlamenta i Vijeća od 18. ožujka 2002. o homologaciji tipa motornih vozila s dva ili s tri kotača i stavljanju izvan snage Direktive Vijeća 92/61/EEZ (2), a posebno njezin članak 17.,
   budući da:

               (1)

               Direktiva 97/24/EZ jedna je od zasebnih direktiva u svrhu postupka EZ homologacije tipa koji je utvrđen Direktivom 2002/24/EZ.

               (2)

               Treba uvesti tehničke mjere za homologaciju tipa zamjenskih katalizatora kao zasebnih tehničkih jedinica u svrhu osiguranja odgovarajućih emisijskih vrijednosti. Treba uvesti mjere kako bi se u državama članicama potpomogla provedba označivanjem zamjenskih katalizatora i njihove ambalaže.

               (3)

               Šifru države članice koja dodjeljuje homologaciju tipa, kako je određeno u Prilogu V. Direktivi 2002/24/EZ, treba ažurirati za Maltu i Cipar.

               (4)

               Direktive 97/24/EZ i 2002/24/EZ treba stoga na odgovarajući način izmijeniti.

               (5)

               Mjere predviđene ovom Direktivom u skladu su s mišljenjem Odbora za prilagodbu tehničkom napretku,

         DONIJELA JE OVU DIREKTIVU:
   Članak 1.
   Tekst priložen Direktivi 97/24/EZ mijenja se u skladu s Prilogom I. ovoj Direktivi.
   Članak 2.
   Prilozi II. i V. Direktivi 2002/24/EZ mijenjaju se u skladu s Prilogom II. ovoj Direktivi.
   Članak 3.
   1.   Od 18. svibnja 2006. države članice, u pogledu novih zamjenskih katalizatora namijenjenih ugradnji u vozila homologirana u skladu s Direktivom 97/24/EZ, ne smiju:

               (a)

               odbiti dodijeliti EZ homologaciju tipa u skladu s člankom 4. stavkom 1. Direktive 2002/24/EZ;

               (b)

               zabraniti prodaju ili ugradnju u vozilo.

         2.   Od 18. svibnja 2006. države članice, na temelju mjera protiv zagađenja zraka, dopuštene razine buke ili mjera protiv neovlaštenih izmjena, ne dodjeljuju EZ homologaciju tipa u skladu s člankom 4. stavkom 1. Direktive 2002/24/EZ za nove zamjenske katalizatore koji nisu u skladu s Direktivom 97/24/EZ, kako je izmijenjena ovom Direktivom.
   Članak 4.
   1.   Države članice donose zakone i druge propise potrebne za usklađivanje s ovom Direktivom najkasnije do 17. svibnja 2006. One Komisiji odmah dostavljaju tekst tih odredaba i korelacijsku tablicu između tih odredaba i ove Direktive.
   One te odredbe primjenjuju od 18. svibnja 2006.
   Kada države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Države članice određuju načine tog upućivanja.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 5.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 6.
   Ova je Direktiva upućena državama članicama.

      Sastavljeno u Bruxellesu 22. travnja 2005.

            Za Komisiju

         Günter VERHEUGEN

            Potpredsjednik

      (1)  SL L 226, 18.8.1997., str. 1. Direktiva kako je zadnje izmijenjena Direktivom 2003/77/EZ (SL L 211, 21.8.2003., str. 24.).

      (2)  SL L 124, 9.5.2002., str. 1. Direktiva kako je zadnje izmijenjena Aktom o pristupanju iz 2003. godine.
   PRILOG I.

      IZMJENA DIREKTIVE 97/24/EZ

   1.   Poglavlje 5. priloženo Direktivi 97/24/EZ mijenja se kako slijedi:

               (a)

               u „POPISU PRILOGA” dodaju se sljedeća nova upućivanja:

                           „PRILOG VII.

                        homologacija tipa zamjenskog katalizatora kao zasebne tehničke jedinice za motorna vozila na dva ili tri kotača …

                           Dodatak 1.

                        Opisni dokument za zamjenski katalizator kao zasebnu tehničku jedinicu za tip motornog vozila na dva ili tri kotača …

                           Dodatak 2.

                        Certifikat o homologaciji tipa za zamjenski katalizator kao zasebnu tehničku jedinicu za tip motornog vozila na dva ili tri kotača …

                           Dodatak 3.

                        Primjeri homologacijske oznake …”;

               (b)

               Prilog I. mijenja se kako slijedi:

                           i.

                           Dodaju se sljedeći odjeljci 1.4., 1.5. i 1.6.:

                                       „1.4.

                                       ‚originalni katalizator’ znači katalizator ili sklop katalizatora na koje se odnosi homologacija tipa izdana za vozilo;

                                       1.5.

                                       ‚zamjenski katalizator’ znači katalizator ili sklop katalizatora namijenjenih zamjeni originalnog katalizatora na vozilu homologiranom u skladu s ovim poglavljem i kojeg je moguće homologirati kao zasebnu tehničku jedinicu kako je određeno člankom 2. stavkom 5. Direktive 2002/24/EZ;

                                       1.6.

                                       ‚originalni zamjenski katalizator’ znači katalizator ili sklop katalizatora čiji su tipovi navedeni u odjeljku 5. Priloga VI., no imatelj homologacije tipa vozila nudi ih na tržištu kao zasebne tehničke jedinice.”;

                           ii.

                           dodaje se sljedeći odjeljak 2.3.:
                           „2.3.   Shematski prikaz i oznake

                                       2.3.1.

                                       Dokumentu navedenom u Prilogu V. mora se priložiti shematski prikaz i crtež poprečnoga presjeka s prikazom dimenzija originalnog (originalnih) katalizatora (ako postoji (postoje)).

                                       2.3.2.

                                       Svaki originalni katalizator mora imati oznaku ‚e’ iza koje slijedi identifikacija države koja je dodijelila homologaciju tipa. Ta uputa mora biti čitljiva i neizbrisiva te (ako je moguće) vidljiva nakon ugradnje katalizatora.”;

                           iii.

                           dodaje se sljedeći odjeljak 5.:
                           „5.   ZAMJENSKI KATALIZATORI I ORIGINALNI ZAMJENSKI KATALIZATORI
                           5.1.   Zamjenski katalizatori namijenjeni ugradnji u vozila homologirana u skladu s ovim poglavljem moraju se ispitati u skladu s Prilogom VII.
                           5.2.   Tipovi originalnih zamjenskih katalizatora na koje se odnosi odjeljak 5. Priloga VI. i koji su namijenjeni ugradnji u vozilo na koje se odnosi odgovarajući homologacijski dokument ne moraju biti u skladu s Prilogom VII., pod uvjetom da zadovoljavaju uvjete odjeljaka 5.2.1. i 5.2.2. ovog Priloga.
                           5.2.1.   Označivanje

                           Originalni zamjenski katalizatori imaju barem sljedeće oznake:

                                       5.2.1.1.

                                       naziv ili trgovačka oznaka proizvođača vozila;

                                       5.2.1.2.

                                       marka i identifikacijski broj sastavnog dijela.

                                 5.2.2.   Dokumentacija

                           Sljedeće informacije priložene su originalnim zamjenskim katalizatorima:

                                       5.2.2.1.

                                       naziv ili trgovačka oznaka proizvođača vozila;

                                       5.2.2.2.

                                       marka i identifikacijski broj sastavnog dijela;

                                       5.2.2.3.

                                       popis vozila kojima je namijenjen jedan od tipova originalnih zamjenskih katalizatora na koje se odnosi odjeljak 5. Priloga VI.;

                                       5.2.2.4.

                                       upute o ugradnji, ako su potrebne;

                                       5.2.2.5.

                                       te informacije navode se ili na letku koji je priložen originalnom zamjenskom katalizatoru ili na ambalaži u kojoj se originalni zamjenski katalizator prodaje ili na bilo koji drugi primjenjivi način.”

               (c)

               Prilog II. mijenja se kako slijedi:

                           i.

                           dodaju se sljedeći odjeljci 1.7., 1.8. i 1.9.:

                                       „1.7.

                                       ‚originalni katalizator’ znači katalizator ili sklop katalizatora na koje se odnosi homologacija tipa izdana za vozilo;

                                       1.8.

                                       ‚zamjenski katalizator’ znači katalizator ili sklop katalizatora namijenjenih zamjeni originalog katalizatora na vozilu homologiranom u skladu s ovim Poglavljem kojega je moguće homologirati kao zasebnu tehničku jedinicu kako je određeno člankom 2. stavkom 5. Direktive 2002/24/EZ;

                                       1.9.

                                       ‚originalni zamjenski katalizator’ znači katalizator ili sklop katalizatora čiji su tipovi navedeni u odjeljku 5. Priloga VI. no imatelj homologacije tipa vozila nudi ih na tržištu kao zasebne tehničke jedinice.”;

                           ii.

                           dodaje se sljedeći odjeljak 2.4.:
                           „2.4.   Shematski prikaz i oznake

                                       2.4.1.

                                       Dokumentu navedenom u Prilogu V. mora se priložiti shematski prikaz i crtež poprečnoga presjeka s prikazom dimenzija originalnog (originalnih) katalizatora (ako postoji (postoje)).

                                       2.4.2.

                                       Svaki originalni katalizator mora imati oznaku ‚e’ iza koje slijedi identifikacija države koja je dodijelila homologaciju tipa. Ta uputa mora biti čitljiva i neizbrisiva te (ako je moguće) vidljiva nakon ugradnje katalizatora.”;

                           iii.

                           dodaje se sljedeći odjeljak 5.:
                           „5.   ZAMJENSKI KATALIZATORI I ORIGINALNI ZAMJENSKI KATALIZATORI
                           5.1.   Zamjenski katalizatori namijenjeni ugradnji u vozila homologirana u skladu s ovim poglavljem moraju se ispitati u skladu s Prilogom VII.
                           5.2.   Tipovi originalnih zamjenskih katalizatora na koje se odnosi odjeljak 5. Priloga VI. i koji su namijenjeni ugradnji u vozilo na koje se odnosi odgovarajući homologacijski dokument ne moraju biti u skladu s Prilogom VII., pod uvjetom da zadovoljavaju uvjete odjeljaka 5.2.1. i 5.2.2. ovog Priloga.
                           5.2.1.   Označivanje

                           Originalni zamjenski katalizatori imaju barem sljedeće oznake:

                                       5.2.1.1.

                                       naziv ili trgovačka oznaka proizvođača vozila;

                                       5.2.1.2.

                                       marka i identifikacijski broj sastavnog dijela.

                                 5.2.2.   Dokumentacija

                           Sljedeće informacije priložene su originalnim zamjenskim katalizatorima:

                                       5.2.2.1.

                                       naziv ili trgovačka oznaka proizvođača vozila;

                                       5.2.2.2.

                                       marka i identifikacijski broj sastavnog dijela;

                                       5.2.2.3.

                                       popis vozila kojima je namijenjen jedan od tipova originalnih zamjenskih katalizatora na koje se odnosi odjeljak 5. Priloga VI.;

                                       5.2.2.4.

                                       upute o ugradnji, ako su potrebne;

                                       5.2.2.5.

                                       te informacije navode se ili na letku koji je priložen originalnom zamjenskom katalizatoru ili na ambalaži u kojoj se originalni zamjenski katalizator prodaje ili na bilo koji drugi primjenjivi način.”

               (d)

               U Prilog VI. umeće se sljedeći odjeljak 4.a:
               „4.a   Katalizatori

                           4.a 1.

                           Marka i tip originalnog katalizatora kao što je navedeno u točki 3.2.12.2.1. Priloga V. (opisni dokument).

                           4.a 2.

                           Marka (marke) i tip (tipovi) originalnog zamjenskog katalizatora kao što je navedeno u točki 3.2.12.2.1. Priloga V. (opisni dokument)”;

               (e)

               dodaje se sljedeći Prilog VII.:

                  „PRILOG VII.

                     HOMOLOGACIJA TIPA ZAMJENSKOG KATALIZATORA KAO ZASEBNE TEHNIČKE JEDINICE ZA MOTORNA VOZILA NA DVA ILI TRI KOTAČA

                  Ovaj Prilog odnosi se na homologaciju tipa katalizatora kao zasebnih tehničkih jedinica u smislu članka 2. stavka 5. Direktive 2002/24/EZ koji se ugrađuju u jedan ili više tipova motornih vozila na dva ili tri kotača kao zamjenski dijelovi.
                  1.   DEFINICIJE
                  Za potrebe ovog Priloga primjenjuju se sljedeće definicije:
                  1.1.   ‚originalni katalizator’ znači katalizator ili sklop katalizatora na koje se odnosi homologacija tipa izdana za vozilo;
                  1.2.   ‚zamjenski katalizator’ znači katalizator ili sklop katalizatora namijenjenih zamjeni originalnog katalizatora na vozilu homologiranom u skladu s ovim poglavljem kojega je moguće homologirati kao zasebnu tehničku jedinicu kako je određeno člankom 2. stavkom 5. Direktive 2002/24/EZ;
                  1.3.   ‚originalni zamjenski katalizator’ znači katalizator ili sklop katalizatora čiji su tipovi navedeni u odjeljku 5. Priloga VI. no imatelj homologacije tipa vozila nudi ih na tržištu kao zasebne tehničke jedinice;
                  1.4.   ‚tip katalizatora’ znači katalizatori koji se ne razlikuju u pogledu takvih ključnih značajki kao što su:

                              1.4.1.

                              broj presvučenih ćelija, struktura i materijal;

                              1.4.2.

                              vrsta katalitičke reakcije (oksidacijska, trostrukog djelovanja itd.);

                              1.4.3.

                              volumen, omjer prednje površine i dužine nosivog tijela;

                              1.4.4.

                              upotrijebljeni katalitički materijali;

                              1.4.5.

                              udio katalitičkih materijala;

                              1.4.6.

                              gustoća ćelija;

                              1.4.7.

                              dimenzije i oblik;

                              1.4.8.

                              toplinska zaštita;

                        1.5.   ‚tip vozila u pogledu emisija plinovitih onečišćujućih tvari iz motora’ znači motorna vozila na dva ili tri kotača koja se ne razlikuju u takvim ključnim značajkama kao što su:

                              1.5.1.

                              ekvivalentna inercija određena u odnosu na referentnu masu, kako je utvrđena u odjeljku 5.2. Dodatka 1. Priloga I. ili II. (ovisno o tipu vozila);

                              1.5.2.

                              značajke motora i motornog vozila na dva ili tri kotača kako je određeno u Prilogu V.;

                        1.6.   ‚plinovite onečišćujuće tvari’ znači ugljični monoksid, ugljikovodici i dušikovi oksidi izraženi kao ekvivalent dušikovog dioksida (NO2).
                  2.   ZAHTJEV ZA DODJELU HOMOLOGACIJE TIPA
                  2.1.   Zahtjev za dodjelu homologacije tipa zamjenskog katalizatora kao zasebne tehničke jedinice podnosi proizvođač sustava ili njegov ovlašteni zastupnik.
                  2.2.   U Dodatku 1. prikazan je obrazac opisnog dokumenta.
                  2.3.   Zahtjev za dodjelu homologacije tipa mora, za svaki tip katalizatora za koji se traži homologacija, biti popraćen sljedećim dokumentima u tri primjerka te se moraju navesti sljedeće informacije:

                              2.3.1.

                              opis tipa (tipova) vozila kojemu (kojima) je uređaj namijenjen s naglaskom na značajke navedene u odjeljku 1.1. Priloga I. ili II. (ovisno o tipu vozila);

                              2.3.2.

                              brojevi i/ili simboli svojstveni određenom tipu motora i vozila;

                              2.3.3.

                              opis zamjenskog katalizatora u kojem se navodi relativni položaj svakog njegovog sastavnog dijela zajedno s uputama o ugradnji;

                              2.3.4.

                              crteži svakog sastavnog dijela radi lakšeg određivanja njegovoga položaja i identifikacije kao i specifikacija upotrijebljenih materijala. U tim se crtežima također mora prikazati predviđeni položaj obveznog homologacijskog broja.

                        2.4.   Tehničkoj službi odgovornoj za homologacijska ispitivanja mora se podnijeti sljedeće:

                              2.4.1.

                              Tip vozila koji je homologiran (koja su homologirana) u skladu s ovim poglavljem i koje je opremljeno (koja su opremljena) novim originalnim katalizatorom.To (ta) vozilo (vozila) izabire podnositelj uz suglasnost tehničke službe. Ono (ona) zadovoljava (zadovoljavaju) uvjete odjeljka 3. Dodatka 1. priloga I., II. ili III. (ovisno o tipu vozila).
                              Niti jedno ispitno vozilo ne smije imati nikakav nedostatak u sustavu kontrole emisija; svaki pretjerano istrošeni ili pokvareni originalni dio vezan uz kontrolu emisije bit će popravljen ili zamijenjen. Prije ispitivanja emisije svako ispitno vozilo primjereno će se podesiti i uskladiti sa specifikacijama proizvođača.

                              2.4.2.

                              Uzorak tipa zamjenskog katalizatora. Na tom je uzorku na jasan i neizbrisiv način označeno trgovački naziv ili zaštitni znak podnositelja te njegova trgovačka oznaka.

                        3.   DODJELA HOMOLOGACIJE TIPA

                              3.1.

                              Nadležno tijelo po završetku ispitivanja predviđenih ovim Prilogom izdaje certifikat koji se temelji na obrascu prikazanom u Dodatku 2.

                              3.2.

                              Svakom tipu homologiranog zamjenskog katalizatora dodjeljuje se homologacijski broj u skladu s Prilogom V. Direktivi 2002/24/EZ. Ista država članica ne smije dodijeliti isti broj drugom tipu zamjenskog katalizatora. Isti homologacijski broj odnosi se na upotrebu tog tipa zamjenskog katalizatora na više različitih tipova vozila.

                        4.   UVJETI KOJI SE ODNOSE NA OZNAČIVANJE
                  4.1.   Svaki zamjenski katalizator koji je u skladu s tipom koji je na temelju ove Direktive homologiran kao zasebna tehnička jedinica, osim ugradbenih dijelova i cijevi, mora imati homologacijsku oznaku sastavljenu u skladu s uvjetima iz članka 8. Direktive 2002/24/EZ koji su dopunjeni dodatnim informacijama kako je navedeno u odjeljku 4.2. ovog Priloga. Homologacijska oznaka mora biti čitljiva i neizbrisiva te (ako je moguće) vidljiva nakon ugradnje katalizatora.
                  Dimenzije slova ‚a’ moraju biti ≥ 3 mm.
                  4.2.   Dodatne informacije sadržane u homologacijskoj oznaci

                  4.2.1.   Svaki zamjenski katalizator, osim ugradbenih dijelova i cijevi, mora u homologacijskoj oznaci sadržavati broj poglavlja na temelju kojega je dodijeljena homologacija tipa.
                  4.2.1.1.   Zamjenski katalizator iz jednoga dijela koji uključuje i katalizator i ispušni sustav (prigušivač)

                  Iza homologacijske oznake iz odjeljka 4.1. slijede dva kruga unutar kojih se nalazi brojka 5, odnosno brojka 9.
                  4.2.1.2.   Zamjenski katalizator odvojen od ispušnog sustava (prigušivača)

                  Iza homologacijske oznake iz odjeljka 4.1. koja je pričvršćena na zamjenski katalizator slijedi krug unutar kojega se nalazi brojka 5.
                  Primjeri homologacijskih oznaka dani su u Dodatku 3.
                  5.   UVJETI
                  5.1.   Opći uvjeti

                  Zamjenski katalizator mora biti oblikovan, izrađen i ugrađen tako da:

                              5.1.1.

                              vozilo zadovoljava uvjete iz Priloga u normalnim uvjetima korištenja te da prije svega izdržava vibracije kojima može biti izloženo;

                              5.1.2.

                              je zamjenski katalizator dovoljno otporan na pojavu korozije kojoj je izložen prilikom korištenja u normalnim uvjetima;

                              5.1.3.

                              raspoloživa udaljenost između originalnog katalizatora i ceste te mogući kut nagiba vozila nisu smanjeni;

                              5.1.4.

                              njegova površina ne doseže neprimjereno visoke temperature;

                              5.1.5.

                              nema izbočina niti oštrih rubova;

                              5.1.6.

                              je dovoljno udaljen od amortizera i ovjesa;

                              5.1.7.

                              se postigne dovoljna sigurnosna udaljenost za cijevi;

                              5.1.8.

                              je otporan na udarce s jasno definiranim uvjetima održavanja i ugradnje;

                              5.1.9.

                              ako originalni katalizator ima toplinsku zaštitu, zamjenski katalizator ima istovjetnu zaštitu;

                              5.1.10.

                              u slučaju kada se lambda sonda (lambda sonde) i ostali senzori dijelovi originalnog ispušnog sustava mijenjaju, zamjenski katalizator se ugrađuje točno na mjesto gdje se nalazio originalni katalizator te se položaj lambda sonde (lambda sondi) i ostalih senzora ne smije promijeniti.

                        5.2.   Uvjeti u pogledu emisija

                  5.2.1.   Vozilo iz odjeljka 2.4.1. opremljeno tipom zamjenskog katalizatora za koji tip se podnosi zahtjev za dodjelu homologacije tipa mora biti ispitano na način predviđen u dodacima 1. i 2. priloga I., II. ili III. (ovisno o homologaciji tipa vozila) (1).
                  5.2.1.1.   Procjena emisije onečišćujućih tvari iz vozila koja su opremljena zamjenskim katalizatorima

                  Smatra se da su uvjeti u pogledu emisija zadovoljeni ako ispitno vozilo opremljeno zamjenskim katalizatorom zadovoljava granične vrijednosti u skladu s prilogom I., II. ili III. (ovisno o homologaciji tipa vozila) (2).
                  Kad se homologacija tipa odnosi na različite tipove vozila istoga proizvođača, a ti različiti tipovi vozila imaju ugrađen isti tip originalnog katalizatora, ispitivanje tipa I. može se ograničiti na najmanje dva vozila izabrana u dogovoru s tehničkom službom odgovornom za homologaciju.
                  5.2.2.   Uvjeti u pogledu dozvoljene razine buke
                  Vozilo iz odjeljka 2.4.1. opremljeno zamjenskim katalizatorom za koji se podnosi zahtjev za dodjelu homologacije tipa mora zadovoljiti uvjete iz odjeljka 3. priloga II., III. ili IV. Poglavlja 9. (ovisno o homologaciji tipa vozila). U izvještaju o ispitivanju navode se ispitni rezultati vozila tijekom njegove vožnje i mirovanja.
                  5.3.   Ispitivanje radnih značajki vozila

                              5.3.1.

                              Zamjenski katalizator mora omogućiti razinu radnih značajki vozila koja je usporediva s onom ostvarenom u slučaju originalnog katalizatora.

                              5.3.2.

                              Zamjenski katalizator mora se usporediti s originalnim katalizatorom, također novim, i koji je ugrađen u vozilo iz odjeljka 2.4.1.

                              5.3.3.

                              Ovo ispitivanje provodi se mjerenjem krivulje snage motora. Najveća neto snaga i najveća brzina koje su izmjerene zamjenskim katalizatorom ne smiju odstupati za više od ± 5 % od najveće neto snage i najveće brzine koje su izmjerene u jednakim uvjetima s originalnim katalizatorom.

                        6.   SUKLADNOST PROIZVODNJE
                  Odredbe Priloga VI. Direktivi 2002/24/EZ primjenjuju se na provjeru sukladnosti proizvodnje.
                  Radi ispitivanja sukladnosti, kako je gore propisano, potrebno je iz proizvodne linije zamjenskih katalizatora homologiranih u skladu s ovim Prilogom uzeti uzorak zamjenskog katalizatora.
                  Smatra se da je proizvodnja sukladna s odredbama ovog Priloga ako su uvjeti iz odjeljka 5.2. (Uvjeti u pogledu emisija) i odjeljka 5.3. (Ispitivanje radnih značajki vozila) zadovoljeni.
                  7.   DOKUMENTACIJA
                  7.1.   Sljedeće informacije priložene su originalnim zamjenskim katalizatorima:

                              7.1.1.

                              naziv ili trgovačka oznaka proizvođača katalizatora;

                              7.1.2.

                              vozilo (uključujući godinu proizvodnje) za koje se homologira zamjenski katalizator;

                              7.1.3.

                              upute o ugradnji, ako su potrebne.

                        7.2.   Te informacije navode se ili na letku koji je priložen zamjenskom katalizatoru ili na ambalaži u kojoj se zamjenski katalizator prodaje ili na bilo koji drugi primjenjivi način.

                     Dodatak 1.

                        Opisni dokument za zamjenski katalizator kao samostalnu tehničku jedinicu za tip vozila na dva ili tri kotača

                     Broj narudžbe (određuje podnositelj) …
                     Zahtjev za dodjelu homologacije tipa za zamjenski katalizator za tip vozila na dva ili tri kotača mora sadržavati sljedeće informacije:

                                 1.

                                 Marka uređaja: …

                                 2.

                                 Tip uređaja: …

                                 3.

                                 Naziv i adresa proizvođača uređaja: …
                                 …

                                 4.

                                 Prema potrebi naziv i adresa ovlaštenog zastupnika proizvođača uređaja: …
                                 …

                                 5.

                                 Marka (marke) i tip(ovi) vozila kojemu (kojima) je uređaj namijenjen: (3 4)

                                 6.

                                 Crteži zamjenskog katalizatora posebno s prikazom svih značajki navedenih u odjeljku 1.4. Priloga VII. poglavlju 5. priloženom Direktivi 97/24/EZ: …
                                 …

                                 7.

                                 Opis i crteži s prikazom položaja zamjenskog katalizatora u odnosu na ispušni kolektor (e) i na senzor kisika (ako postoji): …

                                 8.

                                 Bilo koja ograničenja u pogledu uporabe i upute o ugradnji: …

                                 9.

                                 Informacije navedene u Prilogu II. Direktivi 2002/24/EZ, dio 1. (A), odjeljci:

                                             0.1.,

                                             0.2.,

                                             0.5.,

                                             0.6.,

                                             2.1.,

                                             3.,

                                             3.0.,

                                             3.1.,

                                             3.1.1.,

                                             3.2.1.7.,

                                             3.2.12.,

                                             4. do 4.4.2.,

                                             4.5.,

                                             4.6.,

                                             5.2.

                     Dodatak 2.

                        Certifikat o homologaciji tipa za zamjenski katalizator za tip vozila na dva ili tri kotača

                     Naziv nadležnog tijela
                     Broj izvještaja: … tehničke službe: … Datum: …
                     Broj homologacije tipa: … Broj izmjene: …

                                 1.

                                 Marka uređaja: …

                                 2.

                                 Tip uređaja: …

                                 3.

                                 Naziv i adresa proizvođača uređaja: …
                                 …

                                 4.

                                 Prema potrebi naziv i adresa ovlaštenog zastupnika proizvođača uređaja: …
                                 …

                                 5.

                                 Marka (marke) i tip(ovi) te varijanta (varijante) ili izvedba (izvedbe) vozila kojemu (kojima) je uređaj namijenjen: …
                                 …

                                 6.

                                 Datum predaje uređaja na ispitivanje: …

                                 7.

                                 Homologacija tipa dodijeljena/uskraćena (3 4):

                                 8.

                                 Mjesto: …

                                 9.

                                 Datum: …

                                 10.

                                 Potpis: …

                     Dodatak III.

                        Primjeri homologacijske oznake

                     Gore prikazana homologacijska oznaka izdana je u Njemačkoj [e1] pod brojem 1230 za zamjenski katalizator iz jednoga dijela koji uključuje i katalizator i ispušni sustav (prigušivač).

                     Gore prikazana homologacijska oznaka izdana je u Njemačkoj [e1] pod brojem 1230 za zamjenski katalizator koji nije ugrađen u ispušni sustav (katalizator i prigušivač ne čine jedinstveni sastavni dio).

                     Gore prikazana homologacijska oznaka izdana je u Njemačkoj [e1] pod brojem 1230 za neoriginalni prigušivač u koji nije ugrađen katalizator (katalizator i prigušivač ne čine jedinstveni sastavni dio ili vozilo nije opremljeno katalizatorom) (vidjeti poglavlje 9.).

                  ”

         2.   Poglavlje 7. priloženo Direktivi 97/24/EZ mijenja se kako slijedi:

               (a)

               odjeljak 1.10. zamjenjuje se sljedećim:

                           „1.10.

                           ‚Ispušni sustav’ znači kombinacija ispušne cijevi, ekspanzijske komore, ispušnog prigušivača i katalizatora (ako postoji).”

               (b)

               Umeće se sljedeći odjeljak 3.10.1.3.7.a:

                           „3.10.1.3.7.a.

                           katalizator(i) (samo ako nije (nisu) ugrađen(i) u prigušivač)”

         3.   Poglavlje 9. priloženo Direktivi 97/24/EZ mijenja se kako slijedi:

               (a)

               U „POPIS PRILOGA” umeće se sljedeća uputa na Dodatak između „Prilog VI.” i „Prilog VII.”: …

                           „Dodatak

                        Primjeri homologacijske oznake …”

               (b)

               U Prilogu II. dodaje se sljedeći odjeljak 3.5.5:
               „3.5.5.   Procjena emisije onečišćujućih tvari iz vozila koja su opremljena zamjenskim prigušivačem

               Vozilo iz točke 3.2.3.3, opremljeno prigušivačem za koji se podnosi zahtjev za dodjelu homologacije mora proći ispitivanja tipa I i tipa II u uvjetima opisanima u odgovarajućem Prilogu poglavlju 5. priloženom ovoj Direktivi u skladu s homologacijom tipa vozila.
               Smatra se da su uvjeti u pogledu emisija zadovoljeni ako su rezultati u skladu s graničnim vrijednostima navedenima u homologaciji tipa vozila.”

               (c)

               U Prilogu III. dodaje se sljedeći odjeljak 3.5.5.:
               „3.5.5.   Procjena emisije onečišćujućih tvari iz vozila koja su opremljena zamjenskim prigušivačem

               Vozilo iz točke 3.2.3.3, opremljeno prigušivačem za koji se podnosi zahtjev za dodijelu homologacije mora proći ispitivanja tipa I i tipa II u uvjetima opisanima u odgovarajućem Prilogu poglavlju 5. priloženom ovoj Direktivi u skladu s homologacijom tipa vozila.
               Smatra se da su uvjeti u pogledu emisija zadovoljeni ako su rezultati u skladu s graničnim vrijednostima navedenim u homologaciji tipa vozila.”

               (d)

               U Prilogu IV. dodaje se sljedeći odjeljak 3.5.5.:
               „3.5.5.   Procjena emisije onečišćujućih tvari iz vozila koja su opremljena zamjenskim prigušivačem

               Vozilo iz točke 3.2.3.3., opremljeno prigušivačem za koji se podnosi zahtjev za dodjelu homologacije mora proći ispitivanja tipa I i tipa II u uvjetima opisanima u odgovarajućem Prilogu poglavlju 5. priloženom ovoj Direktivi u skladu s homologacijom tipa vozila.”
               Smatra se da su uvjeti u pogledu emisija zadovoljeni ako su rezultati u skladu s graničnim vrijednostima navedenim u homologaciji tipa vozila.

               (e)

               Prilog VI. mijenja se kako slijedi:

                           i.

                           Odjeljak 1.3. zamjenjuje se sljedećim:

                                       „1.3.

                                       homologacijska oznaka sastavljena i pričvršćena u skladu s uvjetima iz članka 8. Direktive 2002/24/EZ, dopunjena dodatnim informacijama iz odjeljka 6. ovog Priloga. Dimenzije slova ‚a’ moraju biti ≥ 3 mm.”

                           ii.

                           Dodaje se sljedeći odjeljak 6.:
                           „6.   DODATNE INFORMACIJE SADRŽANE U HOMOLOGACIJSKOJ OZNACI
                           6.1.   Homologacijska oznaka neoriginalnog ispušnog sustava ili njegovih sastavnih dijelova, no ne i ugradbenih dijelova i cijevi, mora sadržavati broj(eve) poglavlja na temelju kojega (kojih) je dodijeljena homologacija tipa, osim kako je navedeno u odjeljku 6.1.3.
                           6.1.1.   Neoriginalni ispušni sustav iz jednoga dijela koji uključuje i katalizator i ispušni sustav

                           Iza homologacijske oznake iz odjeljka 1.3. slijede dva kruga unutar kojih se nalazi brojka 5, odnosno brojka 9.
                           6.1.2.   Neoriginalni ispušni sustavi odvojen od katalizatora

                           Iza homologacijske oznake iz odjeljka 1.3. pričvršćene na prigušivač slijedi krug unutar kojeg je brojka 9.
                           6.1.3.   Neoriginalni ispušni sustav iz jednoga dijela (prigušivač) za vozila koja nisu homologirana u skladu s poglavljem 5.

                           Iza homologacijske oznake iz odjeljka 1.3. pričvršćene na prigušivač ne slijede nikakve dodatne informacije.
                           Primjeri homologacijskih oznaka prikazani su u Dodatku.”

                           iii.

                           Dodaje se sljedeći Dodatak:

                              „Dodatak

                                 Primjeri homologacijske oznake

                              Gore prikazana homologacijska oznaka izdana je u Francuskoj [e2] pod brojem 6789 za neoriginalni ispušni sustav iz jednoga dijela koji uključuje i prigušivač i katalizator.

                              Gore prikazana homologacijska oznaka izdana je u Francuskoj [e2] pod brojem 6789 za neoriginalni prigušivač u koji nije ugrađen katalizator (katalizator i prigušivač ne čine jedinstveni sastavni dio ili vozilo nije opremljeno katalizatorom).

                              Gore prikazana homologacijska oznaka izdana je u Francuskoj [e2] pod brojem 6789 za zamjenski katalizator koji nije ugrađen u ispušni sustav (katalizator i prigušivač ne čine jedinstveni sastavni dio) (vidjeti poglavlje 5.).

                              Gore prikazana homologacijska oznaka izdana je u Francuskoj [e2] pod brojem 6789 za neoriginalni ispušni sustav iz jednoga dijela (prigušivač) namijenjen ugradnji u vozila koja nisu homologirana u skladu s poglavljem 5.”

      (1)  Kako je predviđeno u ovoj Direktivi, u verziji koja se primjenjuje na homologaciju tipa navedenoga vozila.

      (2)  Kako je predviđeno u ovoj Direktivi, u verziji koja se primjenjuje na homologaciju tipa navedenoga vozila.

      (3)  Prekrižiti nepotrebno

      (4)  Prekrižiti nepotrebno.
   PRILOG II.

      IZMJENA DIREKTIVE 2002/24/EZ

   Direktiva 2002/24/EZ mijenja se kako slijedi:

               (a)

               u Prilogu II. odjeljak 3.2.12. zamjenjuje se sljedećim:
               „3.2.12.   Mjere protiv zagađenja zraka

               3.2.12.1.   Uređaj za recikliranje plinova iz kućišta koljenastog vratila motora, isključivo u slučaju četverotaktnih motora (opis i crteži):
               3.2.12.2.   Dodatni uređaji protiv zagađenja (ako postoje te ako nisu drugdje opisani):
               3.2.12.2.1.   Katalizator: da/ne (1)

               3.2.12.2.1.1.   Broj katalizatora i elemenata:
               3.2.12.2.1.2.   Dimenzije, oblik i volumen katalizatora:
               3.2.12.2.1.3.   Tip katalitičke reakcije:
               3.2.12.2.1.4.   Ukupna količina plemenitih metala:
               3.2.12.2.1.5.   Relativna koncentracija:
               3.2.12.2.1.6.   Nosivo tijelo (struktura i materijal):
               3.2.12.2.1.7.   Gustoća ćelija:
               3.2.12.2.1.8.   Tip kućišta za katalizator (katalizatore):
               3.2.12.2.1.9.   Položaj katalizatora (položaj i referentna udaljenost u ispušnom sustavu):
               3.2.12.2.2.   Lambda senzor: da/ne (1)

               3.2.12.2.2.1.   Tip:
               3.2.12.2.2.2.   Položaj:
               3.2.12.2.2.3.   Područje djelovanja:
               3.2.12.2.3.   Upuhivanje zraka: da/ne (1)

               3.2.12.2.3.1.   Tip (pulsni zrak, zračna crpka itd.):
               3.2.12.2.4.   Povrat ispušnih plinova: da/ne (1)

               3.2.12.2.4.1.   Značajke (količina protoka itd.):
               3.2.12.2.5.   Drugi sustavi (opis i način rada):

               (b)

               Prilog V. mijenja se kako slijedi:

                           i.

                           u popisu iz odjeljka 1. točke 1. dijela A, izrazi „CY za Cipar” i „MT za Maltu” zamijenjeni su izrazima „49 za Cipar” i „50 za Maltu”.

                           ii.

                           u popisu iz točke 1.1. dijela B izrazi „CY za Cipar” i „MT za Maltu” zamijenjeni su izrazima „49 za Cipar” i „50 za Maltu”.

      (1)  Prekrižiti nepotrebno.”


title: Direktiva Komisije 92/105/EEZ od 3. prosinca 1992. o utvrđivanju stupanja standardizacije biljnih putovnica koje se koriste pri premještanju određenog bilja, biljnih proizvoda ili drugih predmeta unutar Zajednice i o utvrđivanju detaljnih postupaka u vezi s izdavanjem takvih biljnih putovnica te uvjeti i detaljni postupci njihove zamjene

text:
               03/Sv. 002

               HR

               Službeni list Europske unije

               3

         31992L0105

               L 004/22

               SLUŽBENI LIST EUROPSKE UNIJE

               03.12.1992.

      DIREKTIVA KOMISIJE 92/105/EEZ
   od 3. prosinca 1992.
   o utvrđivanju stupanja standardizacije biljnih putovnica koje se koriste pri premještanju određenog bilja, biljnih proizvoda ili drugih predmeta unutar Zajednice i o utvrđivanju detaljnih postupaka u vezi s izdavanjem takvih biljnih putovnica te uvjeti i detaljni postupci njihove zamjene
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Direktivu Vijeća 77/93/EEZ od 21. prosinca 1976. o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihovog širenja unutar Zajednice (1), kako je zadnje izmijenjena Direktivom Komisije 92/10/EEZ (2), a posebno njezin članak 2. stavak 1. točku (f) drugi podstavak i njezin članak 10. stavak 4.,
   budući da primjena sustava biljnog zdravstva Zajednice na Zajednicu kao područje bez unutarnjih granica iziskuje zdravstvene preglede bilja na potencijalno opasnim proizvodima Zajednice prije njihovog premještanja unutar Zajednice; budući da je najprikladnije mjesto za obavljanje tih pregleda mjesto proizvodnje proizvođača upisanih u službeni upisnik;
   budući da, ako je rezultat ovih pregleda zadovoljavajući, bilju, njegovoj ambalaži ili vozilu koje ih prevozi mora se, umjesto fitosanitarnog certifikata koji se koristi u međunarodnoj trgovini, priložiti biljna putovnica prilagođena vrsti proizvoda, kako bi se osiguralo njegovo slobodno prenošenje diljem Zajednice ili onim njezinim dijelovima za koje ona važi;
   budući da se biljna putovnica u istu svrhu mora priložiti i bilju, biljnim proizvodima i drugih predmetima koji potječu izvan Zajednice i koji su uspješno prošli potrebne zdravstvene preglede prilikom prvog unošenja u Zajednicu;
   budući da je neophodno osigurati standardizirani obrazac za različite vrste bilja ili biljnih proizvoda;
   budući, međutim, da se tijekom početne faze koristi sustav s pojednostavljenom biljnom putovnicom koja je u određenoj mjeri standardizirana, kako bi se omogućilo prenošenje bilja, biljnih proizvoda ili drugih predmeta od 1. siječnja 1993.; budući da će se taj sustav preispitati na temelju procjene postignutoga tijekom navedene faze;
   budući da treba odrediti posebnu oznaku za zamjensku biljnu putovnicu, ako se jedna biljna putovnica zamjenjuje drugom;
   budući da je s ciljem osiguranja primjerenog nadzora država članica nad prenošenjem bilja, biljnih proizvoda ili drugih predmeta, potrebno utvrditi podrobnije i ujednačenije postupke za izdavanje i zamjenu biljnih putovnica;
   budući da su mjere predviđene ovom Direktivom u skladu s mišljenjem Stalnog odbora za biljno zdravstvo,
   DONIJELA JE OVU DIREKTIVU:
   Članak 1.
   1.   Države članice jamče da su uvjeti iz stavka 2. ispunjeni kada biljnu putovnicu iz članka 2. stavka 1. točke (f) prvog podstavka Direktive Vijeća 77/93/EEZ pripreme njihova nadležna službena tijela za korištenje u skladu s odredbama članaka 2. i 3. ove Direktive.
   2.   Potrebno je ispuniti sljedeće uvjete:

               (a)

               biljna putovnica sastoji se od službene etikete i prateće isprave koja sadrži potrebne podatke propisane u Prilogu. Etiketa ne smije biti ranije korištena i mora biti od odgovarajućeg materijala. Dopušteno je korištenje službene samoljepljive etikete. „Prateća isprava” označava svaku ispravu koja se obično koristi u trgovini. Ova isprava nije nužna ako su potrebni podaci propisani u Prilogu navedeni na navedenoj etiketi;

               (b)

               poželjno je da potrebni podaci budu tiskani i da budu na barem jednom od službenih jezika Zajednice;

               (c)

               biljna putovnica za gomolje Solanum tuberosum L. namijenjene sadnji bit će službena etiketa navedena u Direktivi Vijeća 66/403/EEZ (3). Na etiketi ili drugoj ispravi koja se koristi u trgovini mora se navesti da se poštuju odredbe koje uređuju unošenje sjemenskog krumpira u zaštićeno područje i njegovo prenošenje unutar zaštićenog područja uspostavljenog s obzirom na organizme štetne za sjemenski krumpir.

         3.   Kada se biljna putovnica sastoji od etikete i prateće isprave, države članice propisuju:

               (a)

               da se na etiketi navedu barem podaci iz točaka od 1. do 5. Priloga, a

               (b)

               na pratećoj ispravi obvezno podaci iz točaka od 1. do 10. Priloga.

         4.   Svi podaci, osim onih popisanih u Prilogu, a koji su od važnosti za označivanje sukladno Direktivama Vijeća 91/682/EEZ (4), 92/33/EEZ (5) ili 92/34/EEZ (6) mogu se također navesti na spomenutoj popratnoj ispravi, ali moraju biti jasno odvojene od podataka navedenih u Prilogu.
   Članak 2.
   1.   Države članice dužne su osigurati da se prilikom izrade, tiskanja i čuvanja biljne putovnice ispunjavaju uvjeti propisani stavkom 2.
   2.   Biljnu putovnicu izrađuju, tiskaju i/ili potom čuvaju, ili izravno nadležna službena tijela iz članka 1. stavka 1. ili, pod njihovim nadzorom, proizvođač iz članka 6. stavka 4. trećeg podstavka, ili osoba iz članka 10. stavka 3. druge alineje, ili uvoznik iz članka 12. stavka 6. drugog podstavka Direktive 77/93/EEZ.
   Članak 3.
   1.   Države članice dužne su osigurati da su prilikom izdavanja biljne putovnice i prilaganja uz bilje, biljne proizvode ili druge predmete, njihovoj ambalaži ili vozilima koja ih prevoze ispunjeni uvjeti propisani u stavku 2.
   Izdavanje obuhvaća pripremu putovnice, a naročito unošenje podataka te radnje potrebne da bi se biljna putovnica dala na korištenje podnositelju zahtjeva.
   2.   U smislu stavka 1., ne dovodeći u pitanje zahtjeve propisane u Direktivi 77/93/EEZ nadležna službena tijela iz članka 1. stavka 1.:

               (a)

               osiguravaju da proizvođač, osoba ili uvoznik iz članka 2. stavka 2. od njih zatraži izdavanje biljne putovnice ili zamjenu biljne putovnice;

               (b)

               određuju, ako je potrebno, na temelju ispitivanja iz članka 6. stavaka 1., 2. i 3. Direktive 77/93/EEZ, provedenih sukladno članku 6. stavku 4. ili na temelju zahtjeva propisanih u članku 10. stavku 3. ili članku 12. stavku 6. navedene Direktive, ograničenja koja se mogu primijeniti na bilje, biljne proizvode ili druge predmete i, prema tome, područje na kojem važi biljna putovnica, ili određuju zamjenu navedene biljne putovnice kao i podataka koji se upisuju.
               Ako proizvođač, osoba ili uvoznik iz članka 2. stavka 2. namjerava otpremiti bilje, biljni proizvod ili drugi predmet u zaštićeno područje iz članka 2. stavka 1. točke (h) navedene Direktive, za koje nema važeću biljnu putovnicu, navedena nadležna službena tijela poduzimaju potrebne radnje i prema tome određuju udovoljava li proizvod uvjetima za odgovarajuće zaštićeno područje. Navedena nadležna službena tijela pobrinut će se da ih proizvođač, osoba ili uvoznik iz članka 2. stavka 2. obavijesti o gore navedenoj namjeri u primjerenom roku prije otpreme i istodobno podnese zahtjev za izdavanje odgovarajuće biljne putovnice;

               (c)

               osiguravaju da se podaci upisuju u cijelosti velikim tiskanim slovima ako je biljna putovnica unaprijed tiskana, a u svim drugim slučajevima ili velikim slovima ili u cijelosti tipkanim slovima. Botanički naziv bilja ili biljnih proizvoda ispisuje se latinicom; nepotvrđene izmjene ili brisanja čine navedenu biljnu putovnicu nevažećom;

               (d)

               ako bilje, biljni proizvod ili drugi predmet ispunjava uvjete propisane za određeno zaštićeno područje (određena zaštićena područja), trebaju osigurati da na biljnoj putovnici bude navedena oznaka zaštićenog područja (zaštićenih područja), uz uočljivu oznaku „ZP” (zona protecta) koja ukazuje da se navedena biljna putovnica odnosi na bilje, biljni proizvod ili drugi predmet koji ispunjava uvjete propisane za zaštićeno područje (zaštićena područja);

               (e)

               osiguravaju da se, ako se biljna putovnica izdaje za bilje, biljni proizvod ili drugi predmet koji potječe izvan Zajednice, koristi biljna putovnica s oznakom naziva zemlje podrijetla ili, prema potrebi, zemlje pošiljatelja;

               (f)

               osiguravaju da se, ako biljnu putovnicu treba zamijeniti drugom biljnom putovnicom, koristi biljna putovnica iz članka 1. stavka 1.; oznaka prvotno upisanog proizvođača ili uvoznika unosi se u navedenu biljnu putovnicu, uz uočljivu oznaku „RP” („replacement passport”) koja ukazuje da navedena biljna putovnica zamjenjuje drugu biljnu putovnicu;

               (g)

               ovisno o tome gdje se navedena biljna putovnica fizički čuva, uručuju navedenu biljnu putovnicu ili ovlašćuju proizvođača, osobu ili uvoznika iz članka 2. stavka 2. da je na odgovarajući način koristi;

               (h)

               osiguravaju da dio navedene biljne putovnice koji se sastoji od etikete bude, na odgovornost proizvođača, osobe ili uvoznika iz članka 2. stavka 2., pridružen bilju, biljnim proizvodima ili drugim predmetima, njihovoj ambalaži ili vozilima kojima se isti prevoze, tako da ne može biti ponovo korišten.

         Članak 4.
   Sustav korištenja biljne putovnice iz članka 1. stavka 1. mora se doraditi najkasnije do 30. lipnja 1994.
   Vrijeme korištenja biljne putovnice iz članka 1. stavka 2. točke (c) istječe 30. lipnja 1993.
   Članak 5.
   1.   Države članice donose potrebne zakone i druge propise potrebne za usklađivanje s ovom Direktivom do dana iz članka 3. stavka 1. Direktive Vijeća 91/683/EEZ (7). One o tome odmah obavješćuju Komisiju.
   2.   Kada države članice donose ove mjere, te mjere prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   3.   Države članice Komisiji bez odgode dostavljaju tekst odredaba nacionalnog prava koje donesu u području na koje se odnosi ova Direktiva. Komisija o tome obavješćuje druge države članice.
   Članak 6.
   Ova je Direktiva upućena državama članicama.

      Sastavljeno u Bruxellesu 3. prosinca 1992.

            Za Komisiju

         Ray MAC SHARRY

            Član Komisije

      (1)  SL L 26, 31.1.1977., str. 20.

      (2)  SL L 70, 17.3.1992., str. 27.

      (3)  SL C 125, 11.7.1966., str. 2320/66.

      (4)  SL L 376, 31.12.1991., str. 21.

      (5)  SL L 157, 10.6.1992., str. 1.

      (6)  SL L 157, 10.6.1992., str. 10.

      (7)  SL L 376, 31.12.1991., str. 29.
   PRILOG
   POTREBNI PODACI
   1.   „Biljna putovnica EEZ-a”.
   2.   Kratica države članice EZ-a.
   3.   Naziv nadležnog službenog tijela ili njegova prepoznatljiva kratica.
   4.   Upisni broj.
   5.   Individualni serijski broj, ili broj tjedna, ili broj partije.
   6.   Botanički naziv.
   7.   Količina.
   8.   Uočljiva oznaka teritorijalnog važenja putovnice „ZP” i, prema potrebi, naziv zaštićenog područja (zaštićenih područja) za koje proizvod ispunjava uvjete.
   9.   Uočljiva oznaka „RP” za slučaj zamjene biljne putovnice i, prema potrebi, oznaka prvotno upisanog proizvođača ili uvoznika.
   10.   Prema potrebi, naziv zemlje podrijetla ili zemlje pošiljatelja, za proizvode iz trećih zemalja.